979-2024

|  |  |
| --- | --- |
| **20.04.****subota** | Okupljanje grupe u zračnoj luci Split u 7,00 sati. Podjela putne dokumentacije i prijava na let za Kopenhagen u 09,10 sati. Dolazak u zračnu luku u Kopenhagenu u 11,25 sati. Preuzimanje prtljage i ukrcaj u autobus. Panoramski razgled grada autobusom: *Radhuspladsen* – Gradska vijećnica, *dvorac Christiansborg* – sjedište danskog parlamenta i vrhovnog suda, luka *Nyhavn* u kojoj dominiraju šarene građevine iz 17.st. prepune kafića i restorana*,* gdje je živio i Hans Christian Andersen, slavni danski pisac bajki, *Palače Amalienborg –* zimske rezidencije danske kraljevske obitelji. Nastavak razgleda do *Kastellet-a,* najbolje očuvanog otoka - utvrde u sjevernoj Europi, a danas javnog parka ispred kojeg se na morskoj hridi nalazi statua *Male sirene –* simbola grada – kip nadahnut istoimenom bajkom H.C.Andersena. Smještaj u hotel. Kraći odmor. U pratnji voditelja putovanja odlazak u orijentacijsku šetnju gradskim središtem. Slobodno vrijeme za osobne programe. Povratak u hotel. Noćenje. |
| **21.04.****nedjelja** | Doručak. Odlazak u pješački razgled grada u pratnji voditelja putovanja: *Tivoli*, jedan od najstariji zabavnih parkova u svijetu i najveća gradska atrakcija, Gradska vijećnica, Nacionalni muzej, dvorac *Christiansborg* na otoku Slotsholmen,sjedište danskog parlamenta i Vrhovnog suda. Nakon razgleda odlazak do atraktivne tržnice *Torvehallerne* gdje možete uživati u danskim delikatesama, s više od 80 restorana i trgovina. U dogovoreno vrijeme ukrcaj na brod. Plovidba u trajanju od 1 sata po gradskim kanalima. Tijekom krstarenja uživajte u pogledu na vrhunska ostvarenja suvremene arhitekture poput zgrade opere, kraljevskog kazališta, nove kraljevske biblioteke poznate pod nazivom Crni dijamant. Nakon plovidbe slobodno vrijeme za posjet tržnici na otvorenom, *Street food*, s mnogo štandova i ponudom hrane iz svih krajeva svijeta. Slobodno vrijeme za odmor ili individualni posjet zabavnom parku Tivoli. Povratak u hotel. Noćenje.  |
| **22.04.****ponedjeljak** | Doručak. Po želji grupe odlazak na izlet vlakom u *Kraljevinu Švedsku* do Malmö-a preko najdužeg kombiniranog most-tunela, Øresundskog mosta. Od 2000. godine most Oresund između Malmoa i Kopenhagena povezuje skandinavski poluotok sa europskim kontinentom. Šetnja i razgled grada koji je sve do 17.st. bio dio Danske: toranj *Turning* *Torso*, spektakularni vijugasti neboder arhitekta Santiaga Calatrave, luteranska crkva sv. Petra iz 14. st. u stilu nordijske gotike, glavni trg Storetorget s gradskom vijećnicom Radhus,... Dolazak do *Lilla torg – Malog trga*, živopisnog dijela grada s mnogobrojnim restoranima i kafićima. Slobodno vrijeme za odmor. U dogovoreno vrijeme povratak vlakom u Kopenhagen. Po povratku slobodno vrijeme za šetnju prekrasnim parkovima ili kupovinu u najpoznatijoj trgovačkoj ulici Strøget. Povratak u hotel. Noćenje. |
| **23.04.****utorak** | Doručak. Odjava iz hotela i pohrana prtljage. Slobodno vrijeme za osobne programe ili individualne posjete muzejima, trgovinama i restoranima. U dogovoreno vrijeme povratak do hotela, preuzimanje prtljage i transfer autobusom do zračne luke. Prijava na let za Split u 18,50 sati. Dolazak u splitsku zračnu luku u 21,05 sati. |

**CIJENA ARANŽMANA:**

|  |  |
| --- | --- |
| **Uplata kod prijave: 260,00 € /1.958,97 kn****(promjenjiva stavka-ovisna o cijeni zrakopl.karte)** | 20 – 24 putnika – **750,00 €** / 5.650,88 kn15 – 19 putnika – **770,00 €** / 5.801,57 kn |
| Nadoplata za 1 / 1 sobu: 220,00 € / 1.657,59 kuna | 10 – 14 putnika – **850,00 €** / 6.404,33 kn |

**Program uključuje**: prijevoz zrakoplovom na relaciji Split – Kopenhagen – Split, zrakoplovne pristojbe, ručnu prtljagu (30x20x38cm), predanu prtljaga do 23 kg, transfere autobusom zračna luka – hotel – zračna luka u Kopenhagenu, smještaj u hotelu 3\* u Kopenhagenu na bazi tri noćenja sa doručkom, razglede autobusom, pješice i javnim gradskim prijevozom prema programu putovanja, plovidbu brodom kanalima u trajanju od 1 sata, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja.

**Program ne uključuje**: izlet vlakom u Malmo u pratnji voditelja putovanja - 40 € / 301,38 kn ( uključuje pratnju voditelja putovanja i povratnu kartu vlakom, cijene su informativne, prijava u Agenciji, plaćanje na licu mjesta, min.10 prijavljenih putnika), ulaznice za muzeje i kulturno-povijesne spomenike koji nisu navedeni programom, karte javnog gradskog prijevoza, troškove koji nisu predviđeni programom, troškove osobne prirode

**Preporuka:** uplata police od rizika otkaza putovanja: 25 €/188,36 kuna (plativo isključivo kod prijave)

**ZA OVO PUTOVANJE POTREBNA JE VAŽEĆA OSOBNA ISKAZNICA**